CELEX: 62016TN0478
Language: mt
Date: 2016-10-26 00:00:00
Title: Kawża T-478/16: Rikors ippreżentat fis-26 ta’ Ottubru 2016 – OP vs Il-Kummissjoni

19.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 475/17
            
         Rikors ippreżentat fis-26 ta’ Ottubru 2016 – OP vs Il-Kummissjoni
   (Kawża T-478/16)
   (2016/C 475/27)
   Lingwa tal-kawża: il-Ġermaniż
   
      Partijiet
   
   
      Rikorrenti: OP (Bonn, il-Ġermanja) (rappreżentant: S. Conrad, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni impliċita ta’ ċaħda u d-deċiżjoni espliċita ta’ ċaħda tal-konvenuta tas-16 u tat-30 ta’ Settembru 2016 [ref. Ares (2016) 5716994] li tiddeċiedi dwar ir-rikors amministrattiv ippreżentat mir-rikorrenti fis-17 ta’ April 2016, konformement mal-Artikolu 22(1) tar-Regolament (KE) Nru 58/2003, intiż għall-kontroll tal-legalità tad-deċiżjoni tal-Aġenzija Eżekuttiva tal-Kunsill Ewropew tar-Riċerka tat-18 ta’ Marzu 2016 [ref. Ares (2016) 1371979], li waslet għand ir-rikorrenti fit-28 ta’ April 2016, sa fejn it-talba għal sussidju mressqa mir-rikorrenti fit-28 ta’ April 2016 (Nru 716017 – QUASIMODO) fil-kuntest tal-Programm Qafas “Horizon 2020”, programm ta’ ħidma tal-KER 2016 (ERC Starting Grant), tqieset li hija inadegwata u ġiet miċħuda;
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv huwa bbażat fuq ksur tad-dritt tar-rikorrenti għall-kontroll tal-legalità tal-atti tal-Aġenzija Eżekuttiva tal-Kunsill Ewropew tar-Riċerka mill-konvenuta, peress li din tal-aħħar ma weġbitx għar-rikors amministrattiv ippreżentat mir-rikorrenti fit-terminu previst fit-tielet subparagrafu tal-Artikolu 22(1) tar-Regolament (KE) Nru 58/2003 (1).
            
         
               2.
            
            
               It-tieni motiv huwa bbażat fuq l-illegalità taċ-ċaħda tat-talba għal sussidju tar-rikorrenti
               
                           —
                        
                        
                           Ir-rikorrenti ssostni li ċ-ċaħda tar-rikors amministrattiv tar-rikorenti hija wkoll illegali, peress li d-deċiżjoni ta’ ċaħda tat-talba għal sussidju tal-Aġenzija Eżekuttiva tal-Kunsill Ewropew tar-Riċerka hija, hija stess, illegali.
                        
                     
         
      (1)  Regolament tal-Kunsill (KE) Nru 58/2003, tad-19 ta’ Diċembru 2002, li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (ĠU Edizzjoni Speċjali bil-Malti, Kapitolu 1, Vol. 4, p. 235).